CELEX: 32009R0203
Language: et
Date: 2009-03-16 00:00:00
Title: Komisjoni määrus (EÜ) nr 203/2009, 16. märts 2009 , millega muudetakse määrust (EÜ) nr 1137/2007 seoses söödalisandi Bacillus subtilis’e (O35) kasutamisega dekokvinaati ja narasiini/nikarbasiini sisaldavas söödas (EMPs kohaldatav tekst)

17.3.2009   
            
            
               ET
            
            
               Euroopa Liidu Teataja
            
            
               L 71/11
            
         
      KOMISJONI MÄÄRUS (EÜ) nr 203/2009,
   16. märts 2009,
   millega muudetakse määrust (EÜ) nr 1137/2007 seoses söödalisandi Bacillus subtilis’e (O35) kasutamisega dekokvinaati ja narasiini/nikarbasiini sisaldavas söödas
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 13 lõiget 3,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise põhjused ja menetlus.
            
         
               (2)
            
            
               Määrusega (EÜ) nr 1831/2003 on ette nähtud võimalus muuta söödalisandi luba loa omaniku taotlusel ja vastavalt Euroopa Toiduohutusameti arvamusele.
            
         
               (3)
            
            
               Komisjoni määrusega (EÜ) nr 1137/2007 (2) anti kümneks aastaks luba kasutada broilerkanade söödas Bacillus subtilis DSM 17299 (O35) sisaldavat mikroorganismipreparaati.
            
         
               (4)
            
            
               Kooskõlas määruse (EÜ) nr 1831/2003 artikliga 7 esitati kõnealuse preparaadi loa muutmise taotlus, et lubada selle preparaadi kasutamist broilerkanade söödas, mis sisaldab lubatud koktsidiostaatikume dekokvinaati ja narasiini/nikarbasiini. Taotlusele olid lisatud kõnealuse määruse artikli 7 lõikes 3 nõutud andmed ja dokumendid.
            
         
               (5)
            
            
               Euroopa Toiduohutusameti 22. oktoobril 2008. aastal esitatud arvamuses (3) on jõutud järeldusele, et söödalisand Bacillus subtilis DSM 17299 (O35) sobib kokku dekokvinaadi ja narasiini/nikarbasiiniga.
            
         
               (6)
            
            
               Määruse (EÜ) nr 1831/2003 artiklis 5 sätestatud tingimused on täidetud.
            
         
               (7)
            
            
               Seepärast tuleks määrust (EÜ) nr 1137/2007 vastavalt muuta.
            
         
               (8)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1137/2007 lisa asendatakse käesoleva määruse lisas esitatud tekstiga.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 16. märts 2009
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  ELT L 268, 18.10.2003, lk 29.
   
      (2)  ELT L 256, 2.10.2007, lk 5.
   
      (3)  Scientific Opinion of the Panel on Additives and Products or Substances used in Animal Feed (FEEDAP) on a request from the European Commission on the compatibility of the microbial product O35 (Bacillus subtilis) with decoquinate and narasin/nicarbazin. The EFSA Journal (2008) 840, lk 1–7.
   
      LISA
      
         
                     Söödalisandi identifitseerimisnumber
                  
                  
                     Loa omanik
                  
                  
                     Söödalisand
                     (kaubanduslik nimetus)
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     CFU/kg täissöödas, mille niiskusesisaldus on 12 %
                  
               
                     Zootehniliste lisandite kategooria. Funktsionaalrühm: soolestiku mikrofloorat tasakaalustavad ained.
                  
               
                     „4b1821
                  
                  
                     Chr. Hansen A/S
                  
                  
                     
                        Bacillus subtilis DSM 17299 (O35)
                  
                  
                     
                                  
                              
                              
                                 Söödalisandi koostis:
                                 Preparaat Bacillus subtilis
                                 
                                 DSM 17299,
                                 mis sisaldab söödalisandit vähemalt 1,6 × 109 CFU/g
                              
                           
                                  
                              
                              
                                 Toimeaine iseloomustus
                                 
                                    Bacillus subtilis DSM 17299 spoorikontsentraat
                              
                           
                                  
                              
                              
                                 Analüüsimeetod: (1)
                                 
                                 Analüüsimine pinnalaotusmeetodil, kasutades söödaproovide eelkuumutustöötlusel trüptoon-soja-agarit
                              
                           
                  
                     Broilerkanad
                  
                  
                     —
                  
                  
                     8 × 108
                     
                  
                  
                     1,6 × 109
                     
                  
                  
                     
                                 1.
                              
                              
                                 Söödalisandi ja eelsegu kasutamisjuhistes märkida säilitustemperatuur, kõlblikkusaeg ja granuleerimispüsivus.
                              
                           
                                 2.
                              
                              
                                 Lubatud kasutada söödas, mis sisaldab lubatud koktsidiostaatikume: diklasuriil, halofuginoon, robenidiin, dekokvinaat ja narasiin/nikarbasiin
                              
                           
                  
                     22. oktoober 2017
                  
               
      
         (1)  Analüüsimeetodite üksikasjad on esitatud ühenduse tugilabori veebilehel: www.irmm.jrc.be/crl-feed-additives”